หุ้น26 ม.ค.ปิดบวก12.53จุด
หุ้น26ม.ค.ได้แรงไล่ซื้อหุ้นตัวใหญ่ปิดบวก 12.53 จุดที่ 1,068.54 จุด มูลค่าการซื้อขาย 25,110 ล้านบาท
26 ม.ค. 2555

หุ้น26ม.ค.ได้แรงไล่ซื้อหุ้นตัวใหญ่ปิดบวก 12.53 จุดที่ 1,068.54 จุด มูลค่าการซื้อขาย 25,110 ล้านบาท




ตลาดหุ้นวันที่ 26 ม.ค.เปิดตลาดดัชนียืนในแดนบวกและมีแรงไล่ซื้อในหุ้นขนาดใหญ่ส่งผลให้ท้ายตลาดปิดที่ระดับ 1,068.54 จุด เพิ่มขึ้น 12.53 จุด หรือ 1.19% มูลค่าการซื้อขาย 25,110 ล้านบาท
5อันดับหุ้นที่มีการซื้อขายสูงสุด
1.SCC ปิดที่ 330 บาท บวก 6 บาท หรือ 1.85% มูลค่า 1,177 ล้านบาท 2.INTUCH ปิดที่ 48.50 บาท บวก 2 บาท หรือ 5.43% มูลค่า 941 ล้านบาท 3.ADVANC ปิดที่ 151 บาท ปิดที่ 1.50 บาท หรือ 1% มูลค่า 858 ล้านบาท 4.ESSO ปิดที่ 13.30 บาท บวก 0.40 บาท หรือ 3.08% มูลค่า 843 ล้านบาท 5.BBL ปิดที่ 152 บาท เพิ่มขึ้น 0.50 บาท หรือ 0.33% มูลค่า 828 ล้านบาท
นายอดิศักดิ์ คำมูล ผู้อำนวยการอาวุโส บล.เคจีไอ(ประเทศไทย) กล่าวว่า ตลาดหุ้นอยูท่ามกลางบรรยากาศการลงทุนที่ดี นักลงทุนมีมุมมองเชิงบวกต่อตลาดหุ้นทำให้มีแรงซื้อกลับ อีกทั้งธนาคารกลางสหรัฐ(เฟด)ได้ส่งสัญญาณชัดเจนว่าจะดำเนินนโยบายดอกเบี้ยต่ำไปในจนถึงปี 2557 ทำให้นักลงทุนมีความคาดหวังในเชิงบวกต่อการฟื้นตัวของเศรษฐกิจสหรัฐ ส่งผลให้ตลาดหุ้นบวกตอบรับข่าวดังกล่าว และดันให้หุ้นขนาดใหญ่ปรับตัวบวกนำโดยหุ้นกลุ่มพลังงาน ปิโตรเคมี ธนาคารพาณิชย์
แนวโน้มตลาดหุ้นในวันพรุ่งนี้มีโอกาสบวกต่อได้อีก ในกรอบแนวรับ 1,060-1,061 จุดและแนวต้านที่ระดับ 1,070 จุด